Тикен канаттар

Тикен канаттар (Casterosteiformes) – сөөктүү балыктар түркүмү. Дене узундугу 3 смден 1,8 мге, салмагы бир нече гдан 3 кгга жетет. Сүзгүчтөрү тикендүү, кээ бириники тикенсиз. 1, 2 жон сүзгүчтөрү бар. Денеси сөөк пластинкалары менен капталган, чанда жылаңач, куйругунда пластинкалары болот. Тумшугу демейде түтүк сымал. Тикен канаттардын 9 тукуму, 50гө жакын уруусу, 200дөн ашык түрү бар. КМШ өлкөлөрүндө 4 түрү, анын ичинде деңиз ийнеси, деңиз тайлары ж. б. кезигет. Алар демейде суу өсүмдүктөрүнүн арасында жашайт. Көпчүлүк Тикен канаттар балдарына кам көрөт. 
Категория:Балыктар
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9